Péina, Ñane Retâ Ruvicha, Fernando Lugo, omonei ha omboaje Ñe’ênguéra Léi ha upehaguére, ko’áĝa guive, ikatútama ojepuru upe kuatia guasu ñane retâ tuichakue javeve. Ko Léi oisâmbyhýta ñane ñe’ênguéra jepuru, taha’eha’éva ha taha’eha’ehápe ñane retâ ryepýpe. Avei, ko léi ombojoja Guarani ha Castellano rekove; ndaikatumo’âvéima oje’e peteîva (Castellano) iporâveha ha ambuéva (Guarani) katu ivaiveha; térâ katu peteîvape (Castellano) oñeme’êta hetave aravo tekombo’épe ha ambuévape (Guarani) sa’ive. Nahániri, ko ára guive, umi mba’e opámava’erâ.